cyanic-selkie/wikianc huggingface dataset:
नायमन लोग
नायमन या नायमन तुर्क या नायमन मंगोल ( मंगोल: Найман ханлиг, नायमन ख़ानलिग ) मध्य एशिया के स्तेपी इलाक़े में बसने वाली एक जाति का मंगोल भाषा में नाम था, जिनके कारा-ख़ितान के साथ सम्बन्ध थे और जो सन् ११७७ तक उनके अधीन रहे। मंगोल नाम होने के बावजूद, नायमानों को एक मंगोल जाति नहीं बल्कि एक तुर्की जाति माना जाता है। उस ज़माने में वे उईग़ुर और ख़ितानी लोगों की तरह बौद्ध धर्म और ईसाई धर्म की नेस्टोरियाई शाखा के अनुयायी हुआ करते थे।
सन् १२०३ में उनके ख़ान (जिसे तायान ख़ान कहते थे) का मंगोल सम्राट चंगेज़ ख़ान से युद्ध हुआ जिसमें वह मारा गया। तायान ख़ान का बेटा कुचलुग ख़ान अपने बचे-कुचे नायमन सैनिकों को लेकर कारा-ख़ितान के पास शरण मांगने गया। उसे सत्कार से पनाह दी गई और ख़ितान ख़ान ने अपनी बेटी की शादी भी उस से करवाई। कुचलुग ने एहसान-फरामोशी की और अपने ही ससुर के विरुद्ध षड्यंत्र रचकर उसे मरवा दिया और सत्ता पर क़ब्ज़ा कर लिया। उसके बाद वह अपने क्षेत्र के कुछ मुस्लिम शहरियों पर ज़ुल्म करने लगा जिस से विद्रोह भड़का और मंगोलों ने मौक़ा पाकर उसे हरा डाला।
इसके बाद नायमानों का राज तो ख़त्म हो गया लेकिन वे मंगोल साम्राज्य के कई भागों में बस गए। वर्तमान काल में कज़ाकिस्तान के लगभग ४ लाख लोग नायमन जाति के हैं। कुछ नायमन अफ़्ग़ानिस्तान में भी मिलते हैं, जहाँ वे हज़ारा समुदाय के भाग हैं और शेख़ अली वादी में रहते हैं।
केटिन
केटिन एक कार्बनिक यौगिक है।
१२९४
12९४ ग्रेगोरी कैलंडर का एक साधारण वर्ष है।
विद्यापति (फिल्म)
विद्यापति एक 1937 की बंगाली बायोपिक फिल्म है, जिसे देबकी बोस ने न्यू थियेटर्स के लिए निर्देशित किया है। इसमें विहारीपति के रूप में पहाड़ी सान्याल ने अभिनय किया।  फ़िल्म में उनके कॉस्टर्न थे कानन देवी, पृथ्वीराज कपूर, छाया देवी, लीला देसाई, के. सी. दे और किदार शर्मा। संगीत आर. सी. बोरल का था और गीत किदार शर्मा ने। देबकी बोस और काजी नजरूल इस्लाम ने कहानी, पटकथा और संवाद लिखे।  कहानी मैथिली कवि और वैष्णव संत विद्यापति के बारे में है।  फिल्म के गीत लोकप्रिय हो गए और गीत हालांकि विद्यापति की कविता को घेरते हुए अपने समय के लिए बोल्ड माने गए।  हालांकि, इसने सिनेमाघरों में 1937 की बड़ी सफलता हासिल करने वाली भीड़ को सुनिश्चित किया।
कोजिक अम्ल
कोजिक अम्ल एक कार्बनिक यौगिक है।
विद्यापति (फिल्म)
उत्पादन और समीक्षा
फिल्म को देबाकी बोस का सबसे पसंदीदा निर्देशकीय उद्यम माना जाता है। तंग नज़दीकियों ने कहानी के वर्णन में मदद की जो कविता और गीतों पर केंद्रित थी।  उन दिनों की फिल्मों में नायिका-केंद्रित होने का चलन था और हालांकि इस फिल्म को विद्यापति कहा जाता था, लेकिन फिल्म की मुख्य कलाकार कनन देवी थीं।  एक मजबूत स्क्रिप्ट के साथ फिल्म का मुख्य प्रदर्शन उनका मुख्य प्रदर्शन बन गया।
पृथ्वीराज कपूर के प्रदर्शन को फिल्मइंडिया के संपादक बाबूराव पटेल ने उच्च दर्जा दिया, जबकि "नवागंतुक" मोहम्मद इशाक की भी सराहना की। उन्होंने देबाकी बोस के निर्देशन को "कला की बेहतरीन कविता" और बोस को "वास्तव में एक महान निर्देशक" कहा।
इस फिल्म का उपयोग गुरुदत्त ने अपनी फिल्म कागज़ के फूल (1959) में थिएटर युग की बालकनी में किरदार सुरेश को दिखाते हुए स्टूडियो एरा को श्रद्धांजलि के रूप में किया, जहाँ विद्यापति को दर्शकों द्वारा देखा जा रहा है।
संगीत
संगीत निर्देशक आर। सी। बोराल ने अपने संगीत निर्देशन में अंग और पियानो का उपयोग करके पश्चिमी प्रभाव में लाया। यह प्रभाव लोकप्रिय होने के साथ-साथ क्लासिक धुनों में भी सफल रहा और गीतों को काफी सराहा गया।   अनुराधा की भूमिका जिसे कानन देवी ने अधिनियमित किया था, उसे नाज़रुल इस्लाम ने बनाया था।  उनके गीत "मोर अंगना में आयी आली" और के। सी। डे के साथ उनके युगल गीतों ने उन्हें न्यू थियेटर्स में के। एल। सहगल के साथ शीर्ष महिला गायन स्टार बना दिया।    किदार शर्मा ने अपने और देबाकी बोस के बीच मतभेदों के बाद न्यू थियेटर्स को छोड़ दिया, लेकिन देवदास (1935) और विद्यापति में अपने गीत के बाद खुद के लिए एक जबरदस्त नाम बनाने से पहले नहीं।
किशनासर, राजस्थान
किशनासर भारत के राज्य राजस्थान का गांव है किशनासर सन् 1560 ई.मेंं किशनदास जी ने  बसाया था, किशनासर का यह  क्षेत्र जांगल देश मे आता था वर्तमान में यह नोखा क्षेत्र में आता है बीकानेर से 57km दूर दक्षिण में स्थित है
ईश्वरपुर गाँव, हंडिया (इलाहाबाद)
ईश्वरपुर भारत के उत्तर प्रदेश राज्य के इलाहाबाद जिले के हंडिया प्रखण्ड में स्थित एक गाँव है।
ललितासहस्रनाम
ललितासहस्रनाम, ब्रह्माण्डपुराण का अंश है। यह देवी दुर्गा की स्तुति का पवित्र ग्रन्थ है। ललिता, पार्वती की एक रूप हैं। जिसमें हिंदू देवी ललिता देवी के हजार नामों की सूची है, जो दिव्य मां ( शक्ति ) की अभिव्यक्ति हैं, और इसलिए श्रीकुल संप्रदाय के अनुसार देवी की पूजा में पाठ किया जाता है।शक्ति उपासकों का एक प्रमुख ग्रंथ, यह एक भजन में व्यवस्थित नामों के रूप में देवी की विभिन्न विशेषताओं का वर्णन करता है । इस सहस्रनाम का उपयोग दिव्य माँ की पूजा के विभिन्न तरीकों जैसे पारायण (पाठ), अर्चना और होम में किया जाता है ।
तिब्बती साम्राज्य
तिब्बती साम्राज्य (तिब्बती: བོད་, बोड) ७वीं से ९वीं सदी ईसवी तक चलने वाला एक साम्राज था। तिब्बत-नरेश द्वारा शासित यह साम्राज्य तिब्बत के पठार से कहीं अधिक विस्तृत क्षेत्रों पर फैला हुआ था। अपने चरम पर पश्चिम में आधुनिक अफ़ग़ानिस्तान, उज़बेकिस्तान, कश्मीर और हिमाचल प्रदेश से लेकर बंगाल और युन्नान प्रान्त के कई भाग इसके अधीन थे। इस साम्राज्य की नीव ६१८ ईसवी में सोंगत्सेन गम्पो ने रखी थी और साम्राज्य ने तेज़ी से झ़ंगझ़ुंग, तुयुहुन राज्य और कई अन्य राज्यों को विजय कर लिया। लंगदरमा को इसका अंतिम सम्राट माना जाता है क्योंकि ८४१ ईसवी में उनकी हत्या होने के बाद साम्राज्य गृह युद्धों की चपेट में आकर खंडीत हो गया हालांकि तिब्बती राजाओं का सिलसिला इसके बाद भी जारी रहा।
जीने की राह
जीने की राह 1969 में बनी हिन्दी भाषा की नाट्य फिल्म है। इसे एल॰ वी॰ प्रसाद द्वारा निर्मित और निर्देशित किया गया।। फिल्म में जितेन्द्र, तनुजा और संजीव कुमार मुख्य भूमिकाओं में हैं और संगीत लक्ष्मीकांत-प्यारेलाल ने बनाया है।
संक्षेप
पढ़ाई पूरी करने के बाद, मोहन (जितेन्द्र) राम नगर लौटता है, जहाँ उसकी विधवा माँ जानकी (दुर्गा खोटे), उसकी सौतेली बहन दुर्गा, उसका पति, रामदास (रूपेश कुमार) और उनका बेटा साथ रहते हैं। साथ ही एक वयस्क बहन, सुधा; दो छोटे भाई और एक और बहन; उसकी अपनी पत्नी, शोभा और बेटी, गुड्डी भी हैं। वह अपनी माँ और अपने छोटे भाई-बहनों को मजदूरी करते हुए पाता है, जबकि घर गिरवी रखा हुआ है। वह बम्बई फिर से जाता है, जहां वह अपने दोस्त डा. मनोहर (संजीव कुमार) से मिलता है और उसके माध्यम से कमलराय मनसुखलाल (मनमोहन कृष्णा) के साथ काम करता है।
वह राम नगर में अपने परिवार को पैसे भेजता है, लेकिन दुर्गा यह सब हर बार अपने लिए रख लेती है। वह परिवार के बाकी लोगों को घर छोड़ने के लिए मजबूर कर देती है। बम्बई में जानकी, शोभा, गुड्डी और मोहन के सभी भाई-बहन सड़क पर आ जाते हैं। कई दिनों के बाद उन्हें मोहन का पता मिलता है, जो उन्हें मनोहर के घर ले जाता है और सुनिश्चित करता है कि सभी की देखभाल की जाए। जब उसे पता चलता है कि दुर्गा, रामदास और उनका बेटा किसी निर्माण स्थल पर मजदूर के रूप में काम कर रहे हैं, तो वह उन्हें भी घर लाता है। परिवार काफी सामंजस्यपूर्ण जीवनशैली जी रहा होता है। बाद में पता चलता है कि शोभा का पति दो जीवन जी रहा है और दो लाख रुपयों के बदले में अपने नियोक्ता की बेटी राधा (तनुजा) से औपचारिक रूप से सगाई कर रहा है।
१९९१ यूईएफए कप फाइनल
१९९१ यूईएफए कप फाइनल एक फुटबॉल मैच था, जो दो इतालवी टीमें इंटरनेजियोनल और रोमा के बीच दो चरण मे खेला गया था। इंटरनेजियोनल फाइनल समग्र पर 2-1 से जीता।
दूसरा चरण
इंटरनेजियोनल समग्र पर 2-1 से जीत हासिल की
कामिकागम
कामिकागम या कामिकातन्त्र १२वीं शताब्दी में रचित एक सम्स्कृत ग्रन्थ है। यह शैवसिद्धान्त नामक सम्प्रदाय का ग्रन्थ है। इसके दो भाग हैं- पूर्वभाग तथा उत्तरभाग। अध्यायों की कुल संख्या ७५ है।
लोकमान्य तिलक टर्मिनस रेलवे स्टेशन
लोकमान्य तिलक टर्मिनस  (मराठी: लोकमान्य टिळक टरमिनस) (स्टेशन कोड=LTT), जिसका पूर्व नाम कुर्ला टर्मिनस (स्टेशन कोड=CLAT), मुंबई का एक रेल-यातायात टर्मिनल है। यह मध्य रेलवे के अंतर्गत आता है। इसके निकटवर्ती स्टेशन कुर्ला और तिलकनगर, मुंबई हैं।
अबोहर विधानसभा निर्वाचन क्षेत्र - पंजाब(भारत)
अबोहर विधानसभा निर्वाचन क्षेत्र (क्रम संख्या: 81) भारत के पंजाब विधान सभा का एक निर्वाचन क्षेत्र है। अबोहर विधानसभा क्षेत्र पंजाब विधानसभा की 117 सीटों में से एक है। यह निर्वाचन क्षेत्र पंजाब के फाजिल्का जिले में स्थित है और फिरोजपुर (लोकसभा निर्वाचन क्षेत्र) सीट के अंतर्गत आता है।
चाचा चौधरी
चाचा चौधरी एक बेहद लोकप्रिय भारतीय कॉमिक्स पुस्तक के चरित्र हैं, जिसकी रचना दिवंगत कार्टूनिस्ट प्राण कुमार शर्मा ने की थी। उनकी कॉमिक्स हिंदी एवं अंग्रेज़ी समेत अन्य दस भारतीय भाषाओं के साथ प्रकाशित होती है और दस करोड़ से अधिक प्रतियों की बिक्री होती है। यह यकीनन भारत की सबसे ज्यादा बिकने वाली कॉमिक्स पुस्तक है। "चाचा चौधरी" आधारित बने दूरदर्शन धारावाहिक पर इसके ६०० से अधिक एपीसोड तक एक प्रमुख चैनल पर दिखाए गए, जिसे अभिनेता रघुवीर यादव ने इसकी शीर्षक भूमिका को चरितार्थ किया था।
इतिहास
उन्हें डायमंड कॉमिक्स श्रंखला के अन्य किरदारों जैसे बिल्लू, पिंकी एवं रमन में मेहमान भूमिका भी दी गई।
जीवनी
"चाचा चौधरी" को एक आम मध्यमवर्गीय भारतीय के रूप में दिखाया गया है, यद्यपि कृशकाया होने के बावजूद वह बेहद विलक्षण बुद्धि के बुजुर्ग आदमी माने जाते रहे हैं। चुंकि चाचा को आमतौर पर अंग्रेजी में अंकल कहा जाता है, वहीं "चौधरी" शब्द को भारतीय सामाजिक धारणा में किसी बड़े जमींदार अथवा गाँव या शहर के बहुत सम्मानिय व्यक्ति के रूप में संबोधित किया जाता है। चाचा चौधरी को अमूमन उनको लाल पगड़ी, एक लकड़ी की छड़ी, एक वेस्टकोट जिनकी दोनों ओर जेबें हो, और एक जेबघड़ी लिए हुए दिखाया जाता हैं। प्रारंभिक कुछेक कॉमिक्स कथा में उन्हें पारंपरिक धोती-कुर्ते में दिखाया जाता रहा, जिसे बाद में आधुनिक परिवेश का हवाला देते हुए पैंट और कमीज पहने दिखाया गया। अपनी घरेलू पहचान स्वरूप उन्हें उनकी धर्मपत्नी बीनी (चाची), राकेट नामक एक वफादार एवं साधारण कुत्ता और एक भीमकाय शरीर के मालिक जुपिटरवासी साबू के साथ उनको दिखाया जाता। चाचा चौधरी अक्सर चटखारे भर तरबूज खाते नजर आते पर आम उनकी खासी कमजोरी है, पर घर में जब भी उनकी पत्नी उनपर भड़कती तो वह साबू या फिर राकेट संग घुमने निकल पड़ते। जब कभी वह अपनी पगड़ी उतारते, तो दिखाया जाता है कि वह पूरी तरह गंजे हैं।
शहर के सभी लोगों को ज्ञात है कि चाचा चौधरी जब भी अपने परिवार के साथ बाहर जाते हैं, वे अपने घर का दरवाजा कभी बंद नहीं करते; लेकिन आजतक कोई उनके घर पर चोरी करने में सफल नहीं रहा है। हालाँकि, कुछेक कहानियों में, जब चाची (उनकी धर्मपत्नी) ने घर पर ताला लगाते दिखाया गया है। जिसके कुछ समय बाद उनके सर पर या नाक पर खुजली मचती तो समझा जाता कि उनके घर कुछ अनहोनी हो रही है। अपने युवा समय के दौरान चाचा चौधरी को एक पेशेवर मुक्केबाज के रूप में उल्लेख देखने मिलता है जिन्हें उनकी अनूठे रणनीति और कुशल मुक्केबाजी के चलते तब अविजित माना जाता था।
चरित्रांकन
जब इस सिरिज के प्रेरणा के विषय पर पुछा गया, तो प्राण साहब ने कहा, "हरेक परिवार में कोई एक बुद्धिमान बुजुर्ग होते हैं। वह अपने सामान्य विवेक से उनके मुश्किलें हल कराते हैं, मगर एक परिहास भरे अंदाज में। और यही हास्य मेरे बनाए कार्टूनों की बुनियाद है।"[3]
विशिष्ट तौर पर चाचा चौधरी को अन्य कॉमिक्स सुपरहीरो की तरह ना तो बलिष्ठ शरीर का दिखाया है, और ना ही कभी उन्हें असाधारण शक्तियों या आधुनिक गैजेटों का प्रयोग करते देखा गया। बजाय इनके, वह अपने "दिमाग को किसी भी सुपर-कंप्यूटर से ज्यादा पैनी अथवा तेज बताते" (जिसे बतौर लोकोक्ति में कहा जाता रहा है कि चाचा चौधरी का दिमाग कंप्यूटर से भी तेज चलता है ![4] ), और एक लकड़ी की छड़ी रखते, जिसे मुसीबत में वह उद्दंड बदमाशों की पिटाई कर डालते।
चाचा चौधरी के चरित्रांकन की तरह, प्राण साहब ने अन्य चरित्रों को, १९७० व १९८० के दशक के भारतीय उपनगरों के मध्यमवर्गीय परिवारों की तरह रखा है। तथा उनके खलपात्र भी सामान्य तौर पर भ्रष्ट सरकारी तंत्र के लोग, चोर, राह किनारे गुंडे एवं बदमाश, चालबाज तथा ठगबाज और स्थानीय ठग ही होते हैं। वह ना सिर्फ उनसे लड़ता है बल्कि आमजन की सहायता भी करता है साथ ही वह उन्हें नैतिक पाठ और अच्छे व्यवहार का भी सबक देता है। कई घटनाओं के अंत में ज्यादातर बदमाश उनस त्रस्त भी खाते हैं। सामान्य मध्यमवर्गीय जन की तरह उन्हें भी दैनिक समस्याओं से जुझना पड़ता है। पर इस बारे में भी प्राण साहब उनकी समस्याओं को चुटकी के साथ हल करते हुए उन्हें प्रसन्नचित चेहरों जैसे चमकदार आंखों या मुस्कान के साथ विदा कराते।
साबू
साबू दरअसल एक परग्रही है जो सुदूर जुपिटर ग्रह का वासी है, वह चाचा का बेहद विश्वसनीय साथी है और अपनी ताकत का प्रदर्शन वक्त पड़ने पर ही दिखाता है। वह बेहद विशाल और मजबूत शरीर का स्वामी है, जिसका कद १५ फीट से ज्यादा बताया जाता। हालाँकि अधिकांश कॉमिक्स सिरिजों में उसके अप्रत्याशित आकार-प्रकार को लेकर हमेशा से असंगत तर्क दिया जाता रहा है। पर कुछ कॉमिक्स में अपना कद सामान्य से कहीं ज्यादा सिकोड़ दिया गया था। जैसा कि कुछ कहानियों में उसे चाचा चौधरी द्वारा (कुछ हद तक अलादिन की तरह) चिराग से घिसकर निकालते हुए उल्लेख किया गया है। आमतौर पर वह महज पहलवानों का कच्छा (जांघियां), एक जोड़ी कान के कुंडल और एक जोड़ी गम-बूट पहने दिखाया जाता। मगर बाद के कुछ काॅकॉमिक्स उसे आरामदायक हरे रंग के पायजामे पहने भी दर्शाया गया है। साबू द्वारा आजन्म पृथ्वी पर चाचा के साथ रहने का तब निश्चय करता है जब वह पृथ्वी से विदा होने दौरान चाची के बनाये पराठों और हलवा जैसे स्वादिष्ट व्यंजन के मोह में पड़ जाता है। साबू का एक जुड़वा भाई दाबू भी है और साबू को वह बतौर दानव सरीखी कान की बालियां तोहफा देता है जिसे उसकी माँ ने दिया था जब वह जुपिटर को त्याग देता है।
ओल्ड ट्रैफर्ड क्रिकेट मैदान
यह स्ट्रेटफोर्ड इंग्लैंड में स्थित एक प्रमुख खेल का मैदान हैं।
चाचा चौधरी
साबू
काॅकॉमिक्ससार, जब कभी साबू को गुस्सा आता है, तो दूर कहीं एक ज्वालामुखी फटता है (जिसका वर्णन काॅमिकॉमिक्सल में बने चित्र में फटते हुए ज्वालामुखी को इंगित करते, यह कहा जाता है कि, "जब साबू को गुस्सा आता है, तो दूर जुपिटर में ज्वालामुखी फटता है !")। जब कभी वह अपनी महान ताकत का प्रदर्शन करता, तो मुँह से उसके "हु-हुबा!" के बोल फुटते। कुछ समय बाद उसे "जय बजरंग बलि" कहते दिखाया गया, जिसे मोटे तौर पर "जय हनुमान" (हिंदू पौराणिक गाथाओं के एक लोकप्रिय देवता) का ही अनुवाद कहा जाता है। वहीं कुछ काॅकॉमिक्स उसे १०८ चपातियां, १२ किलो हलवा और तकरीबन २० लीटर का भोजन करते बताया जाता जो उसकी दिनभर की खुराक है। उसने विवाह भी नहीं किया, और इस मुद्दे पर हमेशा दूरी ही रखी। साबू, अपने चाचा की तरह, ना अधिक बुद्धिमान है, और ना बहुत ज्ञानी और चतुर बजाय इसके वह अपनी शारीरिक ताकत पर बहुत निर्भर है। हालाँकि, सजग रूप में काफी चुस्त है और कई बार उसने चाचा की जान बचाने के लिए अपनी विराट ताकत और बिजली जैसी फुर्ती का परिचय भी दिया है, अक्सर जब बदमाश चाचा को मारने पहुँचते तो अंतिम क्षण में उनके बीच कूद पड़ता। कुछेक कहानियों में, साबू कभी कभार समझदारी के काम कर जाता, वैसा ही जैसा चाचा करते ( जैसे किसी भगोड़े कैदी को वापस जेल पहुँचाना या अपनी बड़ी छतरी को डूबते लोगों पर फेंककर उन्हें बचाने का कारनामा इत्यादि)। साबे का अब तक का सबसे बड़ा दुश्मन "राका" है, उसी के कद और ताकत में बराबर, जोकि संयोगवश पुलिस से पीछा छुड़ाने की जल्दबाजी में एक विशेष आयुर्वेदिक अर्क को विष समझकर पी जाता है और अजर-अमर हो जाता है।
चाची (बीनी)
चाचा चौधरी की पत्नी बीनी, भारी शरीर की एक आम गृहिणी है, एक ऐसी महिला जिसकी घर पर उनकी ही हुकूमत चलती है और चोर-उचक्कों की धुनाई अपने घरेलू बेलन (रोटी बेलने वाला लकड़ी का औजार) का इस्तेमाल करती। उन्हें अक्सर पोल्का बिंदी वाली छपाईदार साड़ी पहने दिखाया जाता और हेयरस्टाईल १९७० के दशक की हिंदी फ़िल्म अभिनेत्रियों की तरह रखा जाता। यद्यपि उनके कोमल दिल के बावजूद अपनी तनुकमिजाजी के लिए खासी प्रसिद्धि है मगर साथ ही वह काफी ख्याल रखनेवाली पत्नी भी है, वह अक्सर चाचा से उनके लिए सोने के कंगन दिलाने की या फिर कहीं बाहर ना घुमाने की शिकायत करती, और अधिकतर उनका वक्त साबू के लिए काफी सारा खाना बनाती बावजूद वह साबू का वह माँ की तरह ख्याल रखती। एक काॅमिकॉमिक्स उनको साबू का भोजन बनाने के लिए बड़ी हांडी में कलछी दिखाया गया और जिसे वह बाद में चाचा से भी ज्यादा स्नेह से उसका खाना परोसती।
वहीं एक काॅकॉमिक्सनी में चाची बीनी के इतिहास का उल्लेख मिलता है कि वह अपने जमाने में कैसी रहती थी। दरअसल वह कभी भारतीय फ़िल्म अभिनेत्री हुआ करती थी जिन्होंने चाचा चौधरी से विवाह करने तब निश्चय किया जब चाचा ने उनकी जान कुछ बदमाशों से बचाई जिन्होंने उनके जेवर लूटने के लिए जान की धमकी दी थी।
छज्जू चौधरी
इस रहस्य को लेकर काॅमिकॉमिक्सकई किरदार अनभिज्ञ है कि चाचा चौधरी का कोई जुड़वा भाई, छज्जू चौधरी भी है, लेकिन वह चाचा की तरह गुणी नहीं हैं। कई कहानियों में वे उसे गुप्त हथियार की तरह बेईमान एवं बदमाशों के विरुद्ध उनको भ्रमित करते। एक समय मंगलवासियों ने उसे चाचा चौधरी की समझकर गलतफहमी में ले गए थे।
राॅकेट (राकेट)
राकेट उनका पालतू कुत्ता है। जिन्हें वह आवरा कुत्तों की तरह ही पाया और चाचा ने उसे शरण दिया, हालाँकि उनकी पत्नी उससे खासा नाराज थी, जिन्होंने तब साबू को भोजन खिलाने बाद उन्हें मुट्ठी भर खाना मुनासिब होता है। मगर बाद में घर में घुसे एक चोर पर हमला करने की घटना बाद वह उसे अपना लेती है। इस तरह उसका नामकरण "राकेट" पड़ता है। काॅकॉमिक्स राकेट कुत्ते के विशेषता पर इतना ही कहा जाता है कि "चाचा चौधरी का कुत्ता स्लर्प स्लर्प दुध पीता है" अथवा ऐसा कहा जाता कि पूरे विश्व वही ऐसा कुत्ता है जोकि शाकाहारी है। राकेट ने कई अवसरों स्वयं को साबित किया है, जब उसे उसके दुश्मन पर झपटने को कहा जाए।
टिंगु मास्टर
एक नाटे कद का अनाथ और बेरोजगार युवक, जो चाचा को अपना गुरु मान लेता हैं। साबू की तरह कद-काठी ना सही मगर इसी नाटेपन और चाचा की सिखाई तरकीबें से कई मुश्किलें आसान करा देता। मगर अफ्रीका देश के कांगो की यात्रा दौरान यही नाटापन उसके लिए मुसीबत बन जाती है, जिसे चाचा तथा साबू बड़ी मुश्किल से उसे बचा पाते हैं।
थांदला विधानसभा निर्वाचन क्षेत्र
थांदला विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह रतलाम (लोकसभा निर्वाचन क्षेत्र) का एक खंड है।
यह झाबुआ जिले के अन्तर्गत आता है।
मैडीसन स्क्वायर गार्डन
मैडीसन स्क्वायर गार्डन, न्यूयॉर्क, संयुक्त राज्य अमेरिका में स्थित एक प्रसिद्ध इनडोर एरीना हैं। यह आइस हॉकी टीम न्यूयॉर्क रेंजर्स और बास्केटबॉल टीम न्यूयॉर्क निक्स का घर है।
ज्योति (1969 फ़िल्म)
ज्योति 1969 में बनी हिन्दी भाषा की फिल्म है।
बडोलगांव-कोलागाड-२, सतपुली तहसील
बडोलगांव-कोलागाड-२, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
समाचार संस्था
समाचार संस्था (news agency) ऐसे संगठन को कहते हैं जो समाचार एकत्रित करता है और फिर उसे समाचारपत्रों, पत्रिकाओं और रेडियो व टेलीविज़न प्रसारकों को बेचता है। समाचार संस्थाओं को कभी-कभी समाचार सेवा (news service) भी कहा जाता है। विश्व में बहुत सारी समाचार संस्थाएँ हैं, जैसे कि रॉयटर्स, पीटीआई (PTI) आईएएनएस (IANS) एअनआई (ANI) Hindinews9 (HN9) (SPI) सत्य पथ ऑफ इंडिया इत्यादि।
सन्दर्भ
प्रमुख समाचार एजेंसियों की सूची
ताछणी, बागेश्वर(सदर) तहसील
ताछणी, बागेश्वर (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बरुन सोबती
बरुन सोबती (जन्म 21 जून 1984) सबसे प्रसिध भारतीय टीवी और फिल्म कलाकार में से एक हैं।
उन्होंने अपने करियर की शुरुआत स्टार प्लस के टेलीविज़न श्रंखला श्रद्धा से की |उनका पहला मुख्य किरदार बात हमारी पक्की है में था |
उन्हें लोकप्रियता  इस प्यार को क्या नाम दूं सीरियल से हुई जिसमे उन्होंने एक एक व्यापारी अर्नब सिंह रायजादा  का किरदार निभाया |
प्रारंभिक जीवन और परिवार
उन्होंने अपनी स्कूली शिक्षा सेंट मार्क स्कूल, नई दिल्ली से की |एंटरटेनमेंट उद्योग में आने से पहले उन्होंने जिंदल टेलिकॉम में ७ वर्षो तक काम किया |उन्होंने 12 दिसम्बर 2010 को गुरुद्वारा में पश्मीन मनचंदा से शादी कर ली |
कैरियर
सोबती ने  पहली बार स्टार प्लस के शो श्रद्धा में स्वयं खुरानाएँ के किरदार को निभाया जो कम trp के वजह से जल्द ही ख़तम हो गया |उसके बाद उन्होंने दिल मिल गए में डॉ॰राज का किरदार निभाया |
सोबती ने फिर स्टार प्लस के लोकप्रिय शो इस प्यार को क्या नाम दूं  में अर्नव सिंह रायजादा का किरदार निभाया |सोबती के शो छोड़ने के एलान के बाद शो के निर्माताओं ने शो को समाप्त कर दिया |2013 में UK के मैगज़ीन ईस्टर्न ऑय ने उन्हें एशिया का तीसरा सबसे सेक्सी आदमी चुना |
उन्होंने अपने बॉलीवुड कैरियर की शुरुआत  Main Aur Mr. Riight के माध्यम से की जो 12 दिसंबर, 2014 को प्रदर्शित हुआ।  ।
सोबती ने सत्रा को शादी है नाम के फिल्म 2014 में हस्ताक्षर की जिसको 2016 में प्रदर्शित होना है।
प्राकृतिक न्याय का सिद्धान्त
प्राकृतिक न्याय का सिद्धान्त
प्रकृति पृथ्वी पर उपस्थित जीवधारियों, जो जल, थल, और नभ में निवास कर रहे है, या कर चुके है, या आगे आकर करेंगे, के प्रति अपना नियम न्याय के रूप में उनके द्वारा किये गये मानसिक, वाचिक, और शरीर से किये गये प्रयासों के प्रति अपनी न्याय प्रक्रिया को लगातार आदिकाल से जारी रखे हुये हैं, यह बुद्धि को धारण करने वाले प्राणियों को बुद्धि के द्वारा, और शारीरिक बल रखने वाले प्राणियों को शारीरिक बल के द्वारा न्याय देती है, देश समाज का कानून एक बार भ्रम में भी रह जाये लेकिन प्रकृति का कानून कभी भ्रम में नहीं रहता, वह अपना अटल न्याय सिद्धान्त जारी रखे हुये हैं, और जब तक सृष्टि का विकास क्रम चल रहा है, तब तक जारी रहेगा.
प्रकृति जैसे को तैसा वाला सिद्धान्त प्रतिपादित करती है
जीव सृष्टि-क्रम के विकास के लिये पृथ्वी पर आता है, और अपने द्वारा सृष्टि का विकास करने के बाद चला जाता है, जीव के अन्दर आत्मा का विकास जितना नजदीक होता है, उतनी जल्दी ही वह अपना विकास करता है, और उतनी ही जल्दी चला जाता है, और आत्मा की दूरी जीव को कालान्तर तक जीवित रखती है, और वह कल्प कल्प कर अपना विकास करता है, लेकिन जल्दी किया गया विकास जल्दी समाप्त हो जाता है, और देर से होने वाला विकास अधिक समय तक टिका रहता है। तीन क्रियायें ही जीव की मुख्य मानी जाती है, उदर-पोषण, सृष्टि-विकास के कार्य, और विश्राम.
भोजन के लिये असंख्य जीवों का नाश और असंख्य का जन्म प्रकृति की ही देन है।
मनुष्य भोजन के लिये अनाज को पैदा करता है, अनाज भी प्रकृति का जिन्दा स्वरूप है, जो पृथ्वी में जाने के बाद और मिट्टी, जल, ताप से अपने को अपने आप पनपाने लगे, उसमें जीव का होना सास्वत रूप से माना जाता है, गेंहूं को मिट्टी में किसान बोता है, पानी देता है, एक दाना अपने विकास क्रम के लिये पृथ्वी से तत्वों को ग्रहण करने के बाद कितने ही दानो का विकास करता है, और उन दानो को प्राप्त करने के लिये, पृथ्वी के अन्दर और बाहर जो हत्यायें वह अनाज का दाना करता है, वह जानकर भी अन्जान बनकर नकार दी जाती हैं, खाली मिट्टी में जिसमे किसी प्रकार के ह्यूमस की उपस्थिति नहीं हो, अनाज का दाना अपना विकास नहीं कर पाता है, और वह जमीन बंजर ही मानी जाती है, मिट्टी के अन्दर की परिस्थतियां और उसके अन्दर होने वाले परिवर्तन के प्रति एक भू-वैज्ञानिक अधिक जानकारी रखता है, जैविक खादें बनाने वाले और कृत्रिम खादे बनाने वाले इस बात को बखूबी जानते हैं। जीव का जीव ही आहार बनता है, प्रकृति जीव को ही जीव के लिये प्रस्तुत करती है, यह धरती वहीं पर अधिक उपजाऊ मानी जाती है, जहां पर अधिक जीव हत्या हुई होती है, चाहे वह पानी वाले जीवों के मरने के बाद धान की फ़सल पैदा करने वाली जमीन हो, या फ़िर पृथ्वी पर पैदा होने वाले प्राणियों की हत्या के बाद गेंहू की पैदावार का क्षेत्र हो, अथवा पृथ्वी और जल भाग के संयुक्त मरे प्राणियों वाली जमीन गन्ने के फ़सल के लिये अधिक उपयुक्त मानी जाती हो। आत्मा का निवास हर जिन्दा तत्व में मौजूद होता है, वह आत्मा अनाज के अन्दर अन्कुर के रूप में होती है, गेंहू या चने के अन्कुर को हटा देने के बाद वह केवल कोशिकाओं का जाल ही रह जाता है। और जम नहीं सकता, साथ ही उस अन्कुर को अगर किसी अन्य अनाज की कोशिकाओं के साथ संयुक्त कर दिया जावे तो वह ही संकरित-बीज की श्रेणी में आजाता है, जिसे आज के अनाज विज्ञानी अपनाकर अधिक से अधिक अनाज पैदा करने की क्रिया कर रहे हैं। कोशिकायें कभी मरती नही, वे केवल सूखती है, या अणुओं में परिवर्तित हो जाती है, जलाने के बाद उनका रूप करोडों हिस्सों में बंट जाता है, लेकिन वे खत्म नहीं होती है, पानी में गलने के बाद उनका रूप अणुओं में परिवर्तित हो जाता है, हवा में उडने के बाद वे अपना स्थान बदल सकतीं है, लेकिन खत्म नहीं हो सकती है, अगर जलने के बाद खत्म हो जातीं तो पृथ्वी का भार कम हो जाता, और कालान्तर से विभिन्न अग्नियों के अन्दर जलने वाली पृथ्वी अभी तक समाप्त हो चुकी होती.आग के द्वारा कोशिका जल कर असंख्य भागों में बंट जाती है, हवा के द्वारा राख के रूप में उड कर विभिन्न दिशाओं में चली जाती है, और पानी के द्वारा फ़िर से पनप कर और अन्य कोशिकाओं का भोजन करने के बाद फ़िर से अपने रूप में आजाती है।
प्रकृति का नियम ही भोजन करना है
संसार में जो भी पैदा हो रहा है, वह एक दूसरे को खा रहा है, पौधा जमीन के अन्दर की कोशिकाओं को खाकर बढ रहा है, पौधे को जानवर खा रहा है, और जानवर को मनुष्य या जानवर ही खा रहा है, कुछ को अपने को खिलाकर ही मजा आता है, और किसी को अपने को खिलाने पर दुख होता है, दुख तब होता है, जब कि उसको क्रिया से नहीं खाया जाता है, अनाज को भी दुख होता है, वह अपने अन्कुर रूपी आत्मा को सहेज कर रखने के लिये प्राथमिक पनपाने वाली कोशिकाओं का जाल बुनता है, और उसके अन्दर अन्कुर को सहेज कर रखता है, फ़िर उन कोशिकाओं की सुरक्षा के लिये अपने ऊपर के कवच को तैयार करता है, और सुरक्षा के साथ अन्यत्र बिखेरने के लिये गेंहूं में तीकुर जो हवा के साथ उड सके, चना में वायु युक्त कवच जो पानी साथ बह सके, गन्ने में पोई और गांठ के अन्दर अन्कुर आलू में भोजन के साथ आंख की बनावट का अन्कुर विद्यमान करता है, फ़लों के अन्दर आम को ही ले लीजिये, आप अपने फ़ल को पकाता है, बीज के ऊपर कवच को जाल से युक्त करता है, जिससे पानी अन्दर जा नहीं सके, और जानवर उसे कडक होने के कारण चबा नहीं सके, बीज के ऊपर रस से युक्त गूदा रखता है, क्यों कि आम भारी होता है, हवा में उड नहीं सकता है, पानी में बह नहीं सकता है, इसलिये उसे ढोने के लिये जीवधारी की जरूरत पडती है, मीठे स्वाद और गूदे के लोभ में जीवधारी उसे अपने मुंह में लेकर चूंसता है, और कोशिकाओं के अन्दर फ़ंसे गूदे को पूरी तरह से चूंसने के चक्कर में काफ़ी देर तक अपने मुंह में रखता है, दूर लेजाकर उस कडे बीज को थूंक देता है, जब इस क्रिया का सम्पादन होता है, तब बरसात की ऋतु का आगमन होने को होता है, तपती धूल में उसे चूंसे हुये गीले बीज को जीवधारी के द्वारा फ़ेंकने के बाद वह लार से सना बीज धूल के अन्दर लिपट कर मिट्टी के अन्दर समा जाता है, कुछ दिनों में बारिस होती है, और वह बीज कोशिकाओं के द्वारा मिट्टी और पानी के अन्दर पृथ्वी की गर्मी से पनपना चालू कर देता है, नीचे से कोशिकाऒ का प्रयास ऊपर उठने वाले पौधे के लिये लगातार दिन रात अथक मेहनत करने के बाद भी अगर कोई भूंखा जानवर उस उगते हुये पौधे को खा जाता है, तो कोशिकायें फ़िर से उसका पुन: निर्माण करने की क्रियायें करती है, और फ़िर एक साथ एक पौधे में से कितने ही पौधे निकलते हैं, जानवर एक को खाकर आगे चला जायेगा, तो एक तो बचेगा, और वही एक बचा हुआ अपना आस्तित्व जमीन के नीचे अपनी जडें फ़ैलाकर इतना सबल कर लेगा कि आगे से जानवर उसे हानि नहीं पहुंचा पायेंगे.
निकोल बेकर
गतिविधि
8 साल की उम्र से, वह "हबोनिम ड्रोर" में शामिल हो गईं और "नी उना मेनोस" का भी हिस्सा बन गईं। उसकी पर्यावरणीय सक्रियता 2019 के फरवरी के दौरान शुरू हुई। यह तब था जब उसने इंस्टाग्राम पर यूरोप में युवाओं के एक जलवायु मार्च का एक वीडियो देखा। "जलवायु संकट के लिए पहला अंतर्राष्ट्रीय मार्च" 15 मार्च, 2019 को आयोजित किया गया था। उस दिन, जोवेन्स पोर एल क्लिमा की स्थापना बेकर, ब्रूनो रोड्रिग्ज और अन्य दोस्तों ने की थी। यह फरवरी 2019 के अंत में यूथ क्लाइमेट का एक हिस्सा है। इसके बाद उन्होंने अर्जेंटीना पर एक मार्च का आयोजन किया। इसमें 5,000 लोगों ने भाग लिया। संगठन अर्जेंटीना के अधिकारियों को "जलवायु और पारिस्थितिक आपातकाल" घोषित करने के लिए प्रेरित कर रहा था। सरकार ने अंततः 17 जुलाई, 2019 को घोषणा की। 2019 में, उन्हें मैड्रिड में संयुक्त राष्ट्र जलवायु सम्मेलन में भाग लेने के लिए अर्जेंटीना के युवाओं से अनुदान मिला। विश्व बाल दिवस पर "उनासोला जनरेशन अभियान" के एक भाग के रूप में यूनिसेफ और अमेरिका सॉलिडेरिया द्वारा उनका प्रतिनिधित्व किया गया था। उन्होंने COVID-19 महामारी के दौरान लैटिन अमेरिका और कैरिबियन के आसपास के युवाओं के लिए जलवायु परिवर्तन को बढ़ावा दिया।
दिल्ली सरकार
दिल्ली सरकार, भारत के राष्ट्रीय राजधानी क्षेत्र दिल्ली की सर्वोच्च नियंत्रक और प्रशासन प्राधिकारी है। इसमें एक कार्यपालक शाखा है, जिसके अध्यक्ष दिल्ली के लेफ़्टिनेंट गवर्नर, के संग एक न्यायपालिका रूप में दिल्ली उच्च न्यायालय और एक विधायिका है, जो विधान सभा में बैठती है। वर्तमान दिल्ली विधान सभा एकसदनीय है और इसमें ७० सदस्य हैं।
दिल्ली सरकार, आधिकारिक तौर पर राष्ट्रीय राजधानी क्षेत्र दिल्ली (GNCTD) की सरकार, केंद्र शासित प्रदेश दिल्ली को नियंत्रित करती है, जिसका शहरी क्षेत्र भारत सरकार की सीट है। यह 75वें संवैधानिक संशोधन अधिनियम के अनुसार क्षेत्र में शहर या स्थानीय सरकारों को भी नियंत्रित करता है।
केंद्र शासित प्रदेश केंद्र सरकार द्वारा शासित होते हैं। कुछ अपवाद हैं, जैसे दिल्ली और पुडुचेरी, जिनकी कुछ सीमाओं के साथ अपनी चुनी हुई सरकारें भी हैं।
अत्यधिक विवादास्पद GNCTD संशोधन अधिनियम, 2021 के माध्यम से, केंद्र सरकार ने केंद्र द्वारा नियुक्त उपराज्यपाल को प्रधानता दी और निर्वाचित सरकारी सहायक बना दिया।
स्थानीय सरकार
स्थानीय या शहर की सरकार का नेतृत्व महापौर करता है। दिल्ली नगर निगम ने शहर के लिए नागरिक प्रशासन संभाला, और उसका एक मेयर था।
दिल्ली नगर निगम को 2012 में तीन निकायों, उत्तरी दिल्ली नगर निगम, दक्षिणी दिल्ली नगर निगम और पूर्वी दिल्ली नगर निगम में विभाजित किया गया था। यही कारण है कि दिल्ली में अब तीन मेयर हैं।
दिल्ली छावनी बोर्ड भी एक नगर पालिका है जिसका अधिकार क्षेत्र शहर में है, क्योंकि छावनी बोर्ड, छावनी बोर्ड अधिनियम 2006 के अनुसार नगरपालिकाएं हैं और रक्षा मंत्रालय के नियंत्रण में हैं।
दिल्ली के एनसीटी सरकार
मुख्यमंत्री और उपराज्यपाल सरकार के मुखिया होते हैं। सरकार में विधायी विंग, यानी दिल्ली की वर्तमान विधान सभा शामिल है, जो एक सदनीय है, जिसमें विधान सभा के 70 सदस्य शामिल हैं।
इतिहास
दिल्ली की विधान सभा का गठन पहली बार 17 मार्च 1952 को पार्ट सी स्टेट्स एक्ट, 1951 के तहत किया गया था, लेकिन इसे 1 अक्टूबर 1956 को समाप्त कर दिया गया था। इसकी विधान सभा को 1993 के वर्ष में संविधान (साठ) के बाद फिर से स्थापित किया गया था। -नौवां संशोधन) अधिनियम, 1991 लागू हुआ, जिसके बाद राष्ट्रीय राजधानी क्षेत्र दिल्ली सरकार अधिनियम, 2021 भारत के संविधान में उनहत्तरवें संशोधन ने केंद्र शासित प्रदेश दिल्ली को औपचारिक रूप से राष्ट्रीय राजधानी क्षेत्र के रूप में जाना घोषित किया। दिल्ली।
दिल्ली के पहले मुख्यमंत्री चौ. ब्रह्म प्रकाश (कांग्रेस) और पहली महिला सीएम भाजपा की सुषमा स्वराज थीं। शीला दीक्षित (INC) अधिकतम (तीन) बार मुख्यमंत्री रही हैं और अपने कार्यकाल के दौरान शहर के अपार विकास का निरीक्षण किया। गुरु राधा किशन (सीपीआई) को दिल्ली नगर निगम में अपने निर्वाचन क्षेत्र का प्रतिनिधित्व करने का दुर्लभ गौरव एक व्यक्ति और चौ द्वारा लगातार अधिकांश वर्षों तक मिला। प्रेम सिंह (INC) ने दिल्ली में विभिन्न नगर निकायों के लिए सबसे अधिक चुनाव जीते हैं।
पुरुष (हिन्दू सिद्धांत)
पुरुष शब्द का प्रयोग वैदिक साहित्य में कई जगह मिलता है। जीवात्मा (आत्मा) को कपिल मुनि कृत सांख्य शास्त्र में पुरुष कहा गया है - ध्यान दीजिये इसमें यह लिंग द्योतक न होकर आत्मा द्योतक है। वेदों में नर के लिए पुम् (पुंस, और पुमान) मूलों का इस्तेमाल मिलता है। इसके अलावे बृहदारण्यक उपनिषत में ईश्वर के लिए पुरुष शब्द का इस्तेमाल मिलता है।
मनुष्य
मनुष्य अथवा मानव महान वानर परिवार होमिनिडे में प्राइमेट की सबसे आम और व्यापक प्रजातियां हैं, और समग्र रूप से प्राइमेट की सबसे आम प्रजातियां भी हैं। मनुष्य को मोटे तौर पर उनके द्विपादवाद और उच्च बुद्धि की विशेषता है।  मनुष्यों के बड़े मस्तिष्क और परिणामी संज्ञानात्मक कौशल ने उन्हें विभिन्न प्रकार के वातावरण में फलने-फूलने और जटिल समाजों और सभ्यताओं को विकसित करने की अनुमति दी है।  मनुष्य अत्यधिक सामाजिक हैं और परिवारों और रिश्तेदारी के नेटवर्क से लेकर राजनीतिक राज्यों तक कई सहयोगी और प्रतिस्पर्धी समूहों से बनी जटिल सामाजिक संरचनाओं में रहने की प्रवृत्ति रखते हैं।  जैसे, मनुष्यों के बीच सामाजिक अंतःक्रियाओं ने मूल्यों, सामाजिक मानदंडों, भाषाओं और रीति-रिवाजों की एक विस्तृत विविधता स्थापित की है, जिनमें से प्रत्येक मानव समाज को मजबूत करता है।  घटना को समझने और प्रभावित करने की इच्छा ने मानवता के विज्ञान, प्रौद्योगिकी, दर्शन, पौराणिक कथाओं, धर्म और अन्य वैचारिक ढांचे के विकास को प्रेरित किया है।
उग्रसेनपुर उर्फ बीबीपुर गाँव, हंडिया (इलाहाबाद)
उग्रसेनपुर उर्फ बीबीपुर भारत के उत्तर प्रदेश राज्य के इलाहाबाद जिले के हंडिया प्रखण्ड थाना फूलपुर, इलाहाबाद में स्थित एक कस्बा है।
यातायात
रेल मार्ग व सडक मार्ग जिला मुख्यालय से दूरी लगभग लगभग 45 किलोमीटर है और सबसे नजदीकी रेलवे स्टेशन उग्रसेनपुर (URPR) हैं। नजदीकी एयरपोर्ट बमरौली एयरपोर्ट, इलाहाबाद है।
भास
भास संस्कृत साहित्य के प्रसिद्ध नाटककार थे, जिनके जीवनकाल के बारे में अधिक पता नहीं है। स्वप्नवासवदत्ता उनके द्वारा  लिखित सबसे चर्चित नाटक है जिसमें एक राजा के अपने रानी के प्रति अविरहनीय प्रेम और पुनर्मिलन की कहानी है। कालिदास जो गुप्तकालीन समझे जाते हैं, ने भास का नाम अपने नाटक में लिया है, जिससे लगता है कि वो गुप्तकाल से पहले रहे होंगे पर इससे भी उनके जीवनकाल का अधिक ठोस प्रमाण नहीं मिलता। आज कई नाटकों में उनका नाम लेखक के रूप में उल्लिखित है पर १९१२ में त्रिवेंद्रम में गणपति शास्त्री ने नाटकों की लेखन शैली में समानता देखकर उन्हें भास-लिखित बताया। इससे पहले भास का नाम संस्कृत नाटककार के रूप में विस्मृत हो गया था।
उल्लेख
संस्कृत नाटककारों में भास का नाम बड़े सम्मान का विषय रहा है। कालिदास ने अपने पूर्ववर्ती और लोकप्रिय नाटककारों की चर्चा करते हुए सबसे पहले भास और बाद में सोमिल (सौमिल्ल) एवं कविपुत्र के नाम लिए हैं और उन्हें यशस्वी नाटककार कहा है। बाणभट्ट, वाक्यतिराज और जयदेव ने भी उनकी प्रशंसा की है। वामन की "काव्यालंकार सूत्रवृति" और अभिनवगुप्त की "अभिनवभारती", राजशेखर की "काव्यमीमांसा" से भास के नाटकों का अस्तित्व सूचित है। "अवंतिसुंदरी कथा" में भी उनका नाम आया है। अत: निश्चित है कि संभवत: अश्वघोष के परवर्ती और कालिदास से पूर्ववर्ती नाटककार के रूप में भास अत्यंत लोकविश्रुत कलाकार थे।
रचनाएं
भास संस्कृत साहित्य के बड़े नाटककार के रूप में मान्य थे परंतु उनके नाटक अप्राप्त थे। सन् 1907 ई0 में म0 म0 टी0 गणपति शास्त्री को मलयालम लिपि में लिखित संस्कृत के दस नाटक प्राप्त हुए। खोज करने पर तीन और नाटक मिले। 1912 ई0 में गणपति शास्त्री द्वारा अनंतशयन संस्कृत ग्रंथावली में भास के नाम से वे प्रकाशित किए गए। इन नाटकों की अनेक प्रतियाँ अन्य स्थानों से प्राप्त हुई।
उक्त 13 नाटकों को पूर्णत: या अंशत: भासकृत मानने / न मानने वालों के पक्ष तर्कसमर्पित होकर भी आजतक निर्णायक नहीं हो सके। इस विवाद के उठने के अनेक कारण हैं। नाटकों की स्थापना (प्रस्तावना) और पुष्पिका में कहीं भी नाटककार भास का नाम नहीं मिलता। संस्कृत ग्रंथों में भास के जो अंश उदधृत हैं उनमें अधिकांश अक्षरश: इन नाटकों में अनुपलब्ध हैं। इसी प्रकार अनेक कारण है जो उन तेरह नाटकों की भासरचना विषयक प्रामाणिकता को संदिग्ध बनाते हैं।
इस प्रसंग के प्रमुख मतपक्षों को चार वर्गो में रखा जा सकता है
यह भी कभी कभी कहा जाता है कि भास के उपलब्ध नाटक अधूरे थे जिसे अन्य या अन्यजनों ने पूरा करके उन्हें वर्तमान रूप दिया। जो हो, यह निश्चित है क ये नाटक जाली नहीं हैं। केरल के चाकार परंपरा ने समान रूप से सुरक्षित रखा है। परंपरागत प्रसिद्धि के अनुसार उनकी संख्या 23 या 30 कही गई है। त्रिवेंद्रम् संस्करण के 13 नाटकों में कुछ ऐसी समानताएँ और विशेषताएँ हैं जिनके कारण वर्तमान संस्करण की नाट्यलेखन और नाट्यशिल्प के कलाकार की एकता सूचित होती है। "नांद्यंते तत: प्रविशति सूत्रधार:" से इनका आरंभ, प्रस्तावना के स्थान पर स्थापना शब्द का प्रयोग, नाटककार के नाम का अभाव, भरतवाक्य में प्राय: साम्य, भरत के नाट्यशास्त्रीय कुछ विधानों का अपालन, संस्कृत में कतिपय अपाणिनीय रूप का प्रयोग, अनेक नाटकों में कुछ पात्रों के नाम का साम्य, विचार और आदर्श की समानता, प्राकृत भाषा की कुछ विलक्षणता आदि ऐसी बातें हैं जिनके कारण इन सब के एककर्तृत्व का संकेत भी मिलता है। पर वह भास थे या चाक्यार नटों के नाट्यरूपंतकार, यह नहीं कहा जा सकता।
नाटक
1912 में त्रिवेंद्रम् से गणपति शास्त्री द्वारा प्रकाशित कराए गए 13 नाटक भासकृत माने जाते हैं। इनमें प्रथम आठ नाटक अनेकांकी (तीन से सात अंक वाले) हैं और अंतिम पाँच एकांकी हैं। प्रथम दो नाटक उदयनकथाश्रित हैं, 3, 4 संख्यक नाटक कल्पित कथाश्रित हैं (तृतीय की लगभग वही कथा है जो शूद्रक के "मृच्छकटिकम्" में है), 5, 6 संख्यक रामकथाश्रित हैं, सप्तम नाटक कृष्णकथाश्रित है तथा अष्टम से तेरहवें तक के नाटकों का आधार महाभारत है। इनकी कथावस्तुओं में नाटककार ने कल्पनाजन्य घटनाओं, पात्रों आदि का भी नाटकीयता के लिये पर्याप्त उपयोग किया है।
प्रतिमा
प्रतिमानाटक सात अंकों का नाटक है, जिसमें भास ने राम वनगमन से लेकर रावणवध तथा राम राज्याभिषेक तक की घटनाओं को स्थान दिया है। महाराज दशरथ की मृत्यु के उपरान्त ननिहाल से लौट रहे भरत अयोध्या के पास मार्ग में स्थित देवकुल में पूर्वजों की प्रतिमायें देखते हैं, वहाँ दशरथ की प्रतिमा देखकर वे उनकी मृत्यु का अनुमान कर लेते हैं। प्रतिमा दर्शन की घटना प्रधान होने से इसका नाम प्रतिमा नाटक रखा गया है।
प्रतिमा निर्माण की कथा भास की अपनी मौलिकता है। भास ने इस नाटक में मौलिकता लाने में प्रचलित रामचरित से पर्याप्त पार्थक्य ला दिया है। यद्यपि ये सारी घटनायें प्रचलित कथा से भिन्न हैं, पर नाटकीय दृष्टि से इनका महत्व सुतरां ऊँचा है और पाठक अथवा दर्शक की कौतुहल वृद्धि में ये घटनायें सहायक हुई हैं। इस नाटक में रामायणीय कथा से भिन्नतायें इस प्रकार हैं - प्रथम अंक में सीता द्वारा परिहास में वल्कल पहनना भास की मौलिकता है। तृतीय अंक में प्रतिमा का सम्पूर्ण प्रकरण ही कवि कल्पित है और यह कल्पना ही नाटक की आधारभूमि बनायी गयी है। पाँचवें अंक में सीता का हरण भी यहाँ नवीन ढंग से बताया गया है।
यहाँ राम के उटज में वर्तमान रहने पर ही रावण वहाँ आता है और दशरथ के श्राद्ध के लिए उन्हें कांचनपार्श्व मृग लाने को कहता है तथा उन्हें कांचन मृग दिखाकर दूर हटाता है। यह सम्पूर्ण प्रसंग नाटककार द्वारा गढ़ा गया है। पांचवें अंक में सुमंत्र का वन में जाना तथा लौटकर भरत से सीताहरण बताना कवि कल्पना का प्रसाद है। कैकयी द्वारा यह कहना भी कि उसने ऋषिवचन सत्य करने के लिए राम को वन भेजा, भास की प्रसृति है। अन्ततः सप्तम अंक में राम का वन में ही राज्याभिषेक इस नाटक में मौलिक ही है।
प्रतिमा नाटक भास के सर्वोत्तम नाटकों में से एक है। सात अंकों के इस नाटक में भास की कला पर्याप्त ऊँचाईं को प्राप्त कर चुकी है। इस नाटक में भास ने पात्रों का चारित्रिक उत्कर्ष दिखाने का भरसक प्रयास किया है। इतिवृत्त तथा चरित्रचित्रण दोनों दृष्टियों से यह नाटक सफल हुआ है। भावों के अनुकूल भाषा तथा लघु विस्तारी वाक्य भास के नाटकों की अपनी विशेषताएँ हैं। यह करुण रस प्रधान नाटक है तथा अन्य रस इसी में सहायक बनकर आये हैं।
अभिषेक
यह भी रामकथा पर आश्रित है। इसमें छः अंक हैं। इसमें रामायण के किष्किंधाकाण्ड से युद्धकाण्ड की समाप्ति तक की कथा अर्थात् बालिवध से राम राज्याभिषेक तक की कथा वर्णित है। रामराज्याभिषेक के आधार पर ही इसका नामकरण किया गया है। कथानक को सजान संवारने में नाटककार ने पर्याप्त मौलिकता का परिचय दिया है। बालिवध को न्या ̧य रूप देने का भी नाटककार ने पर्याप्त प्रयास किया है।
इस नाटक के नायक मर्यादापुरूषोत्तम श्री रामचन्द्र हैं। लोकोपदेश उनके चरित्र का प्रधान भाग है। लक्ष्मण का चरित्र इस नाटक में विशेष प्रस्फुटित नहीं हो सका है। वे श्रीराम क एक आज्ञाकारी सेवक तथा विनीत भक्त के रूप में सामने आते हैं। सुग्रीव का चरित्र इस नाटक में प्रारंभ से लेकर अन्त तक किसी न किसी रूप में वर्तमान रहता है। विभीषण न्यायप्रिय भगवद् भक्त के रूप में अंकित किया गया है। रावण क्रूर, दुराचारी तथा परस्त्री लम्पट के रूप में चित्रित किया गया है।
अभिषेक नाटक के प्रणयन में भास ने पर्याप्त सफलता प्राप्त की है। यद्यपि काव्य तथा नाटकीयता की दृष्टि से यह नाटक प्रतिमा नाटक की अपेक्षा अवर कोटि का है तथापि इस नाटक की अपनी विशेषतायें हैं। राम-रावण युद्ध अपनी विशिष्टताओं में बेजोड़ है। पात्रों का कथोपकथन आकर्षक है। छोट - छोटे तथा सरल वाक्यों का विन्यास भास की अपनी विशेषता है तथा उस विशेषता का दर्शन इस नाटक में होता है।
इस नाटक का प्रधान रस वीर है जो समग्र नाटक में व्याप्त है, पर करूण रस भी यत्र तत्र अनुस्यूत है। इसकी सत्ता बालिवध के अनन्तर, सीता के सन्ताप आदि में देखी जा सकती हैं। श्रृंगार का इसमें अभाव है तथा उसके लिए कहीं अवसर भी नहीं आया है।
मध्यम व्यायोग
यह एक अंक का व्यायोग है। व्यायोग रुपक का एक भेद होता है। इसकी कथावस्तु का आधार महाभारत है। इसमें पाण्डवों के वनवास काल में भीम द्वारा घटोत्कच के पंजे से एक ब्राह्मण बालक की मुक्ति की कथा है। मध्यम शब्द मध्यम पाण्डव भीम और ब्राह्मण के मध्यम पुत्र दोनों के लिए प्रयुक्त हुआ है। इसलिए इस नाटक का नाम ‘‘मध्यम व्यायोग’’ है।
नाटकीय दृष्टि से यह नाटक उत्तम कोटि का है, क्यों की इस परिपाक तथा भावोन्मेष में नाटककार को पूरी सफलता प्राप्त हुई है। कथोपकथनों में कहीं वैरस्य नहीं आता तथा दर्शक का कुतुहल प्रतिक्षण बढ़ता हुआ दिखाई देता है। इन कथोपकथनों में भाषा भी बड़ी सहायक सिद्ध हुई है। लम्बे समासान्त पदों का यहाँ अभाव है। भाषा सरलता में बेजोड़ है। घटनाक्रम में सत्वरता प्रभावोत्पादन में चार-चाँद लगा देती है। भास का काव्य कर्म भी इस रुपक में सफल रहा है।
कर्णभार
यह भी एक अंक के कथानक वाला महाभारत की कथावस्तु से सम्बद्ध व्यायोग है। द्रोणाचार्य के परलोक सिधारे जाने पर कर्ण को सेनापति बनाया जाता है तथा युद्ध का भार उस पर आ पड़ता है, इसलिए नाटक का नाम ‘‘कर्णभार’’ है।
‘‘कर्णभार’’ शीर्षक की व्याख्या विद्वानों ने अनेक प्रकार से की है। प्रोफेसर ए डी पुसालकर की सम्मति में कानों के भारभूत कुण्डलों का दानकर यहाँ कर्ण की अद्भुत दानशीलता वर्णित की गई है। अतः कानों के आधारभूत कुण्डलों के दान को केन्द्र मानकर इस नाटक की रचना करने से इस नाटक का नाम ‘‘कर्णभार’’ है। डॉ विन्टरनित्स ने कर्णभार की व्याख्या कर्ण के कठिन कार्य से की है। डॉ॰ भट्ट की धारणा है कि कर्ण की चिन्ता ही भारस्वरूप हो गई है। इसी बात को ध्यान में रखकर इस नाटक का नाम कर्णभार रखा गया है। कुछ लोगों के मत में कर्ण द्वारा प्राप्त युद्ध कौशल उनके लिए भारभूत हो गया था, अतः इस नाटक का नाम कर्णभार पड़ा।
इस नाटक में दो पात्रों का चरित्र मुख्य रूप से चित्रित है। एक है इस नाटक के नायक कर्ण और दूसरे हैं, छः ब्राह्मण वेषधारी देवराज इन्द्र। कर्ण के चरित्र की सबसे बड़ी विशेषता जो यहाँ उभर कर सामने आयी है, वह है उसकी अपूर्व ब्राह्मण निष्ठा तथा महती दानशीलता। वह ब्राह्मणों के लिए सर्वस्व दान करने के लिए तत्पर दिखाई पड़ता है। जब इन्द्र गौ, सुवर्ण आदि लेना अस्वीकार करते हैं , तब वह अपना सिर देने की बात कहता है। उसका विश्वास है कि मरने पर भी यश ही स्थिर रहता है - ’’हतेषु देहेषु गुणा धरन्ते’’। कर्ण के चरित्र की दूसरी बड़ी विशेषता है कि वह दान से किसी प्रतिफल की आशा नहीं रखता।
इन्द्र के चरित्र में स्वार्थी रूप के अतिरिक्त अन्य कोई विशेषता लक्षित नहीं होती। शल्य का चरित्र कोई विशेष उभरकर सामने नहीं आया है।
अपने लघु विस्तार में यह नाटक पूर्ण है। काव्यरस के परिपाक तथा नाटकीय तत्वों क निर्वाह दोनों दृष्टियों से यह नाटक उच्च कोटि का है। यद्यपि नाटक का विषय वीर रस और युद्ध भूमि से ही सम्बन्ध रखता है, पर नाटक में करुण रस की ही विशेष प्रभा दिखाई पड़ती है।
पंचरात्र
यह तीन अंकों का ‘‘समवकार’’ हैं। इसकी कथा महाभारत के विराट पर्व पर आधारित है। इसका नामकरण स्पष्ट रूप से पाँच रात्रियों में पाण्डवों को ढूँढनें की बात से हुआ है। द्रोणाचार्य के सत्प्रयास से पाण्डव मिल जाते हैं तथा दुर्योधन द्वारा उन्हे आधा राज्य दे दिया जाता है।
इस नाटक में सबसे प्रधान चरित्र दुर्योधन का चित्रित है। आरंभ से अन्त तक वह नाटक में वर्तमान है। नाटक में सर्वप्रथम एक धार्मिक राजा के रूप में उसका चरित्र सामने आया है। पाण्डवों का राज्य भ्रष्ट कर वह महान् यज्ञ का प्रवर्तन करता है। यज्ञ में सभी देश देशान्तर क राजा उसको कर देने उपस्थित होते हैं। यह उनके महान् शौर्यं पराक्रम को घोषित करता है। अवभृथ स्नान के समय दुर्योधन की अटूट गुरूभक्ति भी सामने आती है।
काव्योत्कर्ष की दृष्टि से यह रुपक उत्तम कोटि का कहा जायेगा। सरल शब्दावली में भावोन्मेष भास की अपनी विशेषता है। शब्दों के आश्रय से भास ऐसा चित्र खड़ा कर देते हैं कि पूरा दृश्य ही सामने आ जाता है। अलंकारों की संघटना भी नितान्त आकर्षक है। स्थान-स्थान पर सूक्तियाँ इस बारीकी के साथ दी गई हैं कि प्रभावोत्पादन में वे दूनी वृद्धि कर देती हैं।
इस रूपक का प्रधान रस वीर है। श्रृंगार का इसमें पूर्णरूपेण अभाव है, जो नाटक में स्त्रीपात्रों के न आने से हुआ है। संक्षेप में इसे भास की नाट्यचातुरी का अनुपम उदाहरण कहा जा सकता है।
उरुभंग
यह भी महाभारत की कथा पर आश्रित एक एकांकी है, इसमें व्यायोग के लक्षण घटित होते हैं। द्रोपदी के अपमान का प्रतिशोध लेने हेतु भीम व दुर्योधन का गदायुद्ध इसमें वर्णित हुआ है। इसमें एक ही अंक है तथा समय व स्थान की अन्विति का पूर्ण रूप से पालन किया गया है। नाटक की विशिष्टता इसके दुःखान्त होने के कारण है।
इस रुपक का नायक दुर्योधन है। उसके चरित्र विन्यास में नाटककार ने पर्याप्त कौशल प्रदर्शित किया है। इस एंकाकी में नाटककार ने उसके चरित्र को नितान्त उदात्त तथा प्रांजल रूप में प्रदर्शित किया है। वह शौर्य पराक्रम का जीवन्त प्रतीक है। दुर्योधन के अतिरिक्त अश्वत्थामा तथा बलराम का व्यक्तित्व भी अपने में महत्वपूर्ण है।
संस्कृत नाट्य-साहित्य में उरुभंग अपना विशिष्ट स्थान रखता है। नाटकीय कौशल की दृष्टि से यह नाटकप्रशंसनीय है। कथोपकथनों में स्वाभाविकता सर्वत्र परिलक्षित होती है। समय और पात्र के अनुकूल ही वार्तालापों की संघटना की गई है। दुर्योधन के उरुभंग हो जाने पर बलराम जी की चेष्टाओं तथा कथनों में पर्याप्त स्वाभाविकता है।
रस की दृष्टि से भी नाटककार को पर्याप्त सफलता प्राप्त हुई है। नाटक में करुण तथा वीर रस परस्पर अनुस्यूत हैं। इन दोनों रसों के चित्रण में लेखक को पर्याप्त सफलता मिली है।
बाल चरित
इसमें पाँच अंक हैं, यह नाटक भगवान् श्री कृष्ण की बाल लीलाओं पर आधारित है। पुराणों मे यह प्रसंग बहुचर्चित है। विशेषतः श्रीमद्भागत महापुराण का तो यही सार है। इसमें श्रीकृष्ण के जन्म से कंस वध तक की कथा वर्णित है।
इसमें बाल रुपधारी भगवान् श्री कृष्ण की लीलायें व चरित्र प्रदर्शित है। अतः इस नाटक का नाम बालचरित रखा गया है।
इस नाटक में नायक के रूप में भगवान् श्री कृष्ण का चरित्र वर्णित है। नाटककार इन्हें साक्षात् परात्पर ब्रह्म के रूप में चित्रित करता है। पृथ्वी के भार को दूर करने तथा गो-ब्राह्मण की रक्षा एवं असुरों के संहार के लिये उन्होंने नर रूप धारण किया है। इसमें कृष्ण का अलौकिक एवं मानवीय दोनों रूप स्पष्टतः देखने को मिलते हैं।
कृष्ण के अलावा बलराम, वसुदवे जी एवं कंस का चरित्र भी इस नाटक में चित्रित किया गया है। वासुदवे जी का चरित्र शालीनता से ओतप्रोत है। कंस का चरित्र अत्यधिक कठोर प्रदर्शित किया गया है।
नाटकीय दृष्टि से इसे एक सफल नाटक कहा जा सकता है। इसका नायक प्रख्यात तथा धीरोदात्त है। वह नायक के सभी गुणों से सम्पन्न है। इस की दृष्टि से इसमें वीर रस प्रधान है तथा करूण, रौद्र आदि रस अंग रूप में आये हैं। भाषा कथोपकथनों के अनुरूप है। सरल भाषा दर्शक के हृदय पर अपना अपूर्व प्रभाव डालती है।
काव्य परिपाक की दृष्टि से यह नाटक अत्यन्त प्रशंसनीय है। अलंकारों का सुन्दर व समुचित प्रयोग किया गया है। बालचरित का निम्न श्लोक अनेक अलंकार ग्रन्थों में उल्लिखित हुआ हैं -
रात्रि के वर्णन में नाटककार को विशेष सफलता प्राप्त हुई है। शब्दों के द्वारा भावदशा के चित्रण में भास ने महान् सफलता प्राप्त की है। शब्दों के आश्रय से सम्पूर्ण भावदशा सारी परिस्थितियाँ साक्षात् दृष्टिगत होने लगती हैं।
दूतवाक्य
इसका नामकरण बहुत ही सटीक है। सम्पूर्ण नाटक दूतवेशधारी श्रीकृष्ण के वचनों से अनुप्रमाणित है। अतः ‘‘दूतवाक्य’’ नाम पूर्णतया सार्थक है। सम्पूर्ण नाटक वीररस से ओत प्रोत है। श्रीकृष्ण के अस्त्रों की सहसा उद्भावना तथा विराट रूप प्रदर्शन में अद्भुत रस का चमत्कार है। प्रधान रूप से आरभटी वृत्ति की योजना है।
राजनीतिक सिद्धान्तों की यह नाटक खान है। ‘‘द़ायाद्य’’ को लेकर दुर्योधन एवं श्रीकृष्ण के मध्य हुआ वार्तालाप अत्यन्त रोचक एवं सटीक है। राज्यशासन के संदर्भ में दुर्योधन का कथन अत्यन्त सारगर्भित एवं महत्वपूर्ण है। वह कहता है कि ‘‘राज्य शासन असक्तों का काम नहीं वह तो महान् बलशालियों से सिद्ध होता है -
भास की भाषा सरल, पात्रानुकूल व रसानुरूप है।
दूत घटोत्कच
यह एकांकी भी महाभारत की कथा पर आधारित है। इसमें अभिमन्यु की मृत्यु के पश्चात् श्रीकृष्ण घटोत्कच को दूत रूप में धृतराष्टं के पास भेजते हैं। दुर्योधन क्रुद्ध होकर घटोत्कच का तिरस्कार करता है। दोनों में परस्पर वाद विवाद होता है। घटोत्कच दुर्योधन को युद्ध के लिये ललकारता है। धृतराष्टं उसे शान्त करते हैं। अन्त में घटोत्कच अर्जुन द्वारा अभिमन्यु का बदला लेने की बात कहकर धमकी देते हुये निकल जाता है। घटोत्कच के दूत बनकर जाने के कारण ही इसका नाम ‘‘दूत घटोत्कच’’ रखा गया है।
घटोत्कच के अलावा दुर्योधन, शकुनि तथा दुःशासन के चरित्र भी इस नाटक में उभरकर समाने आये हैं। ये सभी अत्यन्त अभिमानी तथा क्रूर प्रकृति के हैं। निहत्थे बालक अभिमन्यु को मारकर वे प्रसन्न होते हैं।
नाटक वीर तथा करुण रस का सम्मिलन है। एक और अभिमन्यु की मृत्यु से करुण रस का वातावरण प्रस्तुत है तो दूसरी और घटोत्कच तथा दुर्योधनादि के विवाद में वीररस अपना अस्तित्व व्यक्त करता है। यह नाटक वास्तविकता के निकट प्रतीत होता हैं मानव हृदय की आकांक्षाओं एवं कमजोरियों के चित्रण में नाटककार अत्यन्त सफल है।
इस नाटक में भरतवाक्य का अभाव है, अतः कुछ लोग इसे अपूर्ण बतलाते हैं, संभव है आगे इसमें कुछ अंश रहा हो। परन्तु यह नाटक अपने प्रयोजन में पूर्ण है।
प्रतिज्ञायौगन्धरायण
यह लोककथाश्रित नाटक है। इसमें कौशाम्बी के राजा वत्सराज उदयन द्वारा उज्जयिनी के राजा प्रद्योत की पुत्री वासवदत्ता के हरण की कथा है। इसमें चार अंक हैं। इस नाटक का नामकरण अमात्य यौगन्धरायण की प्रतिज्ञाओं पर आश्रित है। इस नाटक में अमात्य यौगन्धरायण अपने स्वामी को शत्रु के बन्दीगृह से छुड़ा लाने की प्रतिज्ञा करता है तथा अनेक विघ्नों के उपस्थित होने पर भी उसे पूर्ण कर बताता है।
इस नाटक का नायक वत्स देश का राजा उदयन कलाकारों का सिरमौर है। वह भरतवंशी राजा है। वह अत्यन्त रूपवान है तथा उसके रूप पर महासेन प्रद्योत की स्त्री भी मुग्ध है। वीणावादन में वह आचार्य है। उसके वीणावादन की प्रसिद्धि देश देशान्तर में व्याप्त है तथा बन्दी अवस्था में ही उसे प्रद्योतपुत्री वासवदत्ता को वीणा सिखाने का दायित्व मिलता है। अतुलित कला प्रेमी होने के साथ-साथ वह शौर्य तथा पराक्रम से भी ओत प्रोत है। कृत्रिम गज को पकड़ने का प्रयास करते समय जब प्रद्योत की सेना उस पर टूट पड़ती है, वह किंचित् मात्र भी विचलित नहीं होता तथा अनेकों को मृत्यु के घाट भेज देता है। यहाँ उसके धैर्य तथा पराक्रम की परीक्षा होती है जिसमें वह सफल होता है।
जब उसे बन्दी बना लिया जाता है तो वह अपने आपको मन से बन्दी नहीं मानता तथा यौगन्धरायण द्वारा मुक्ति का पूरा प्रबन्ध कर लेने पर भी वासवदत्ता को लेकर चलने का निश्चय करता है। इस काम में वह अपने कौशल तथा यौगन्धरायण के बुद्धि कौशल से सफल होता है।
उदयन के अलावा अमात्य यौगन्धरायण की भी इस नाटक में महती भूमिका है। वह बुद्धिमत्ता तथा नीतिकौशल का चूडान्त निदर्शन है। अन्य पात्रों में उज्जयिनी के राजा महासेन प्रद्योत प्रतापी राजा हैं। सर्वत्र उनके आधिपत्य का सम्मान है। वह गुणग्राहक है। मन ही मन वह वत्सराज उदयन के गुणों का प्रशंसक है। रुमण्वान तथा विदूषक दोनों स्वामिभक्त हैं। ‘प्रतिज्ञायौगन्धरायण’ भास के सफल नाटकों में अपना स्थान रखता है। कथानक का विन्यास, पात्रों का चरित्र-चित्रण, संवाद योजना एवं रसयोजना सभी का इस नाटक में सुन्दर समन्वय है। काव्यकला के परिपाक की दृष्टि से भी यह नाटक उच्चस्तरीय है। इसमें राजनीति एवं कूटनीति का साम्राज्य है। स्वामीभक्ति का महत्त्व इस नाटक में सर्वत्र लक्षित होता है। सूक्तियों का इसमें प्राचुर्य है।
स्वप्नवासवदत्तम्
यह नाटक नाट्यकला की सर्वोत्तम परिणिति है। वस्तु, नेता एवं रस-तीनों ही दृष्टि स यह उत्तम कोटि का है। नाटकीय संविधान, कथोपकथन, चरित्र-चित्रण, प्राकृतिक वर्णन तथा रसों का सुन्दर सामन्जस्य इस नाटक में पूर्ण परिपाक को प्राप्त हुये हैं। मानव हृदय की सूक्ष्मातिसूक्ष्म भाव दशाओं का चित्रण इस नाटक में सर्वत्र देखा जा सकता है। नाटक का प्रधान रस शृंगार है तथा हास्य की भी सुन्दर उद्भावना हुई है।
अविमारक
यह लोककथा सम्बन्धी छः अंकों का रूपक है। इसमें राजा कुन्तिभोज की पुत्री कुरंगी का राजकुमार अविमारक से प्रणय एवं विवाह का वर्णन है। नायक के आधार पर इसका नामकरण अविमारक रखा गया है। अविमारक का यथार्थ नाम विष्णुसेन था तथा अवि रूपधारी असुर को मारने से उसकी संज्ञा अविमारक है।
नाटकीयता की दृष्टि से भास के अन्य नाटकों की तरह यह नाटक भी सफल है। सरल भाषा का प्रयोग नाटक की अभिनेयता में चार-चाँद लगा देता है, कथोपकथनों में स्वाभाविकता तथा भावांकन भास की अपनी विशेषता है। छोट - छोटे वाक्य, सरल भाषा, रसानुकूल एव पात्रानुकूल भाषा का प्रयोग इस नाटक को उच्चकोटि में ला खड़ा करता है। इस नाटक का प्रधान रस श्रृंगार है तथा अन्य रस उसके सहायक बनकर आये हैं।
काव्यकला की दृष्टि से भी यह नाटक नितान्त उदात्त है। परिस्थितियों,अवस्थाओं एवं भावों का सटीक शब्दों एवं आलंकारिक भाषा में वर्णन सर्वत्र विद्यमान है। प्रकृति चित्रण में नाटककार पूर्णतया सफल रहे हैं। नाटक में सूक्तियाँ यत्र-तत्र बिखरी हुई हैं। प्रसिद्ध सूक्ति ‘‘कन्यापितृत्वं खलु नाम कष्टम्’’ का भास ने यहाँ उत्तर उपस्थित किया है - ‘‘कन्या पितृत्व बहुवन्दनीयम्।’’
इस प्रकार सभी दृष्टियों से यह रूपक प्रशस्त किया जा सकता है।